కమిందు మెండిస్

పాస్‌వల్ హండి కమిందు దిలంక మెండిస్, శ్రీలంక క్రికెటర్. దేశీయ క్రికెట్‌లో జాతీయ జట్టు, కొలంబో క్రికెట్ క్లబ్ కోసం ఆడాడు. ద్వంద్వ బౌలర్ గా ఒకే ఓవర్లో కుడి, ఎడమ చేతి డెలివరీలను బౌల్ చేశాడు. 2018 అక్టోబరులో శ్రీలంక క్రికెట్ జట్టు తరపున అంతర్జాతీయ అరంగేట్రం చేశాడు.

జననం 
పాస్‌వల్ హండి కమిందు దిలంక మెండిస్ 1998, సెప్టెంబరు 30న శ్రీలంకలోని గాలేలో జన్మించాడు.

దేశీయ క్రికెట్ 
మెండిస్ 13 సంవత్సరాల వయస్సులో గాలేలోని రిచ్‌మండ్ కాలేజీకి క్రికెట్ ఆడుతున్నప్పుడు రెండు చేతులతో బౌలింగ్ చేయడం ప్రారంభించాడు. 2015 నవంబరు 30న ఏఐఏ ప్రీమియర్ లిమిటెడ్ ఓవర్ టోర్నమెంట్‌లో చరిత్ అసలంకతో కలిసి లిస్ట్ ఎ క్రికెట్ లోకి అరంగేట్రం చేశాడు.

మరుసటి నెలలో 2016 అండర్-19 క్రికెట్ ప్రపంచ కప్ కోసం శ్రీలంక జట్టులో ఎంపికయ్యాడు. 2016 డిసెంబరులో అండర్-19 కెప్టెన్‌గా ఎంపికయ్యాడు. 2018 అండర్-19 క్రికెట్ ప్రపంచ కప్ కోసం శ్రీలంక జట్టుకు కెప్టెన్‌గా వ్యవహరించాడు.

అంతర్జాతీయ క్రికెట్ 
2018 ఆగస్టులో శ్రీలంక క్రికెట్ 2018 ఆసియా కప్ కోసం 31 మంది ఆటగాళ్ళతో కూడిన ప్రాథమిక జట్టులో చేర్చింది.

2018 అక్టోబరులో ఇంగ్లాండ్‌తో జరిగిన వన్-ఆఫ్ మ్యాచ్ కోసం శ్రీలంక ట్వంటీ 20 ఇంటర్నేషనల్ జట్టులో ఎంపికయ్యాడు. 2018 అక్టోబరు 27న ఇంగ్లాండ్‌పై శ్రీలంక తరపున తన టీ20 క్రికెట్ లోకి అరంగేట్రం చేసాడు. ఈ మ్యాచ్‌లో అతను 24 పరుగులు చేశాడు.

మూలాలు

బాహ్య లింకులు 
 

జీవిస్తున్న ప్రజలు
1998 జననాలు
శ్రీలంక వ్యక్తులు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు